अज्ज बी पन्त होर इयां आखदे सनोचा दे हे, में तुगी किन्ने बारी ठाकया हा इस्सी अच्छरिए गी घर नी आनयां मोआ तूं ते बुड्डै बारैं मेरी पत लोआई छुड़ी, नेआ लाल जम्मेया तूं साडै घर, जमदा गै मरी जन्दा तां बी मेरा नक्क रेई जन्दा, धनै दा नास हुन्दा तां औं समझदा कि किश नी बिगड़या, पर मर्खा तूं मेरा आखा नी सुनेया ते इस्स कुलनासनी गी घर आनी ऐ मेरी लक्खें करोड़ें दी पत लोआई छुड्डी मिगी खेऊ कन्ने रलाई दित्ता में सोचया हा औं चुप्प गै रौह्ना पर तुस्सें मेरियै नासें च लकड़ी छुड़ियै जियां छिक्क मराई।"